*Projekts*

Jelgavas novada dome

**LĒMUMS**

Jelgavā

2024.gada \_\_\_. marts Nr.\_\_\_

**Par dzīvojamās mājas pārvaldīšanas tiesību nodošanu (“Baloži”, Atpūta, Svētes pagasts)**

Izskatot I. P. 2024.gada 23.februāra iesniegumu, reģistrēts pašvaldībā Nr.JNP/3-19.1/24/114 par dzīvojamās mājas “Baloži”, Atpūta, Svētes pagasts, Jelgavas novadā (turpmāk – dzīvojamā māja) pārvaldīšanas tiesību nodošanu, konstatēts:

1. Pamatojoties uz dzīvojamās mājas “Baloži” dzīvokļu īpašnieku 2024.gada 23.februāra kopsapulces lēmumu, pilnvarotā persona I. P. iesniegusi pieteikumu par dzīvojamās mājas pārvaldīšanas tiesību pārņemšanu.

Pieteikumam pievienots:

1.1. dzīvokļu īpašnieku 2023.gada 23.februāra kopsapulces lēmums, ar kuru nolemts pārņemt pārvaldīšanā dzīvojamo māju un tai piesaistīto zemes gabalu;

1.2. 2024.gada 23.februāra starp dzīvokļa īpašniekiem un I. P. noslēgts līgums “Dzīvojamās mājas pārvaldīšanas pilnvarojuma līgums”.

2. Dzīvojamā mājā ir seši dzīvokļi no kuriem pieci un reģistrēti zemesgrāmatā.

3. Saskaņā ar likuma “Par valsts un pašvaldības dzīvojamo māju privatizāciju” (turpmāk – Likums) 51.panta piekto daļu, pašvaldība nodod dzīvojamās mājas pārvaldīšanas tiesības ar dzīvokļu īpašnieku savstarpēju līgumu pilnvarotai personai, ja tā iesniegusi pieteikumu par dzīvojamās mājas pārņemšanu un ir ievēroti šādi nosacījumi:

3.1. (..) dzīvokļu īpašnieku savstarpējs līgums noslēgts, ievērojot Likumā un citos likumos noteikto kārtību;

3.2. iesniegts dzīvojamās mājas dzīvokļu īpašnieku kopības lēmums par dzīvojamās mājas kopīpašumā esošās daļas pārvaldīšanas un apsaimniekošanas pienākumu nodošanu (..) ar dzīvokļu īpašnieku savstarpēju līgumu pilnvarotai personai, kā arī dzīvojamās mājas pārvaldīšanas līgums;

3.3. visi (..) savstarpēju līgumu noslēgušie dzīvokļu īpašnieki ir noslēguši Likuma [41.pantā](https://likumi.lv/ta/id/35770#p41) paredzēto pirkuma līgumu ar privatizācijas komisiju;

3.4. (..) savstarpēju līgumu noslēgušie dzīvokļu īpašnieki pārstāv vairāk nekā pusi no dzīvojamā mājā esošo privatizācijas objektu skaita. (..).

Pamatojoties uz Pašvaldību likuma 10.panta pirmās daļas 21.punktu, likuma „Par valsts un pašvaldību dzīvojamo māju privatizāciju” 51.panta piekto daļu, Jelgavas novada dome **nolemj:**

1. Nodot nekustamā īpašuma “Baloži”, Atpūta, Svētes pagasts, Jelgavas novads, ar kadastra Nr.54820010809, kas sastāv no zemes vienības 0,371 ha platībā un dzīvojamās mājas ar kadastra apzīmējumu 54820010809001, adrese “Baloži”, Atpūta, Svētes pagasts, Jelgavas novads, pārvaldīšanas tiesības ar dzīvojamās mājas nodošanas - pieņemšanas aktu dzīvojamās mājas dzīvokļu īpašnieku pilnvarotajai personai I. P.

2. Jelgavas novada Īpašumu pārvaldes vadītāja vietniekam organizēt šī lēmuma 1.punktā minētā nekustamā īpašuma pārvaldīšanas tiesību nodošanu I. P. līdz 2024.gada 30.aprīlim.

Domes priekšsēdētājs           M.Lasmanis

A.Strupulis, 28038017